
ΠΡΟΕΔΡΙΚΟ ΔΙΑΤΑΓ ΜΑ ΥΠΆΡΙΘΜ. 81 

Ενσωμάτωση στο ελληνικό δίκαιο της Οδηγίας 
(ΕΕ) 2015/1535 του Ευρωπαϊκού Κοινοβουλίου 
και του Συμβουλίου της 9ης Σεπτεμβρίου 2015 
(ΕΕ Ε 241 της 17.9.2015, σ.1) «για την καθιέρω¬ 
ση μιας διαδικασίας πληροφόρησης στον τομέα 
των τεχνικών προδιαγραφών και των κανόνων 
σχετικά με τις υπηρεσίες της κοινωνίας των πλη¬ 
ροφοριών (κωδικοποιημένο κείμενο)» και άλλες 
διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. 1338/1983 (Α' 34) «Εφαρμογή 
του κοινοτικού δικαίου», και συγκεκριμένα: α) του άρ¬ 
θρου 3 όπως αντικαταστάθηκε από το άρθρο 65 του 
ν. 1892/1990 (Α' 101), β) του άρθρου 4 όπως αντικατα- 
στάθηκε από το άρθρο 6 του ν. 1440/1984 (Α' 70) και 
τροποποιήθηκε από τα άρθρα: 7 του ν. 1775/1988 (Α' 
101), 31 του ν. 2076/1992 (Α' 130), 19 του ν. 2367/1995 (Α' 
261), 22 του ν. 2789/2000 (Α' 21), 48 του ν. 3427/2005 (Α' 
312), 91 του ν. 3862/2010 (ΑΊ 13) και 50 του ν. 4342/2015 
(Α' 143) και γ) του άρθρου 5, όπως τροποποιήθηκε από 
την παρ. 5 του άρθρου 6 του ν. 1440/1984 (Α' 70). 

2. Τις διατάξεις του άρθρου 90 του «Κώδικα Νομοθεσί¬ 
ας για την Κυβέρνηση και τα κυβερνητικά όργανα», που 
κυρώθηκε με το άρθρο πρώτο του π.δ. 63/2005 (Α' 98) 
«Κωδικοποίηση της νομοθεσίας για την Κυβέρνηση και 
τα Κυβερνητικά όργανα». 

3. Τις διατάξειςτης Υ197/16.11.2016 απόφασηςτου Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Οικονομίας και Ανάπτυξης Αλέξανδρο Χαρίτση» (Β' 
3722), όπωςτροποποιήθηκε με τις υπ'αρ. Υ226/27.12.2016 
(Β'4233) και Υ12/14.03.2018 (Β'978) όμοιες. 

4. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπο¬ 
λογισμού. 

5. Την υπ'αρ. 123/2018 γνωμοδότηση του Συμβουλί¬ 
ου της Επικράτειας, μετά από πρόταση του Υπουργού 
και Αναπληρωτή Υπουργού Οικονομίας και Ανάπτυξης, 
αποφασίζουμε: 


Άρθρο 1 

Σκοπός - Αντικείμενο 

Σκοπός του παρόντος διατάγματος είναι η προσαρμο¬ 
γή της ελληνικής νομοθεσίας με τις διατάξεις της οδηγίας 
(ΕΕ) 2015/1535 του Ευρωπαϊκού Κοινοβουλίου και του 
Συμβουλίου της 9ης Σεπτεμβρίου 2015 «για την καθιέ¬ 
ρωση μιας διαδικασίας πληροφόρησης στον τομέα των 
τεχνικών προδιαγραφών και των κανόνων σχετικά με τις 
υπηρεσίεςτης κοινωνίαςτων πληροφοριών (κωδικοποι- 
ημένο κείμενο)» (ΕΕ Ε 241 της 17.9.2015, σ.1) καθώς και 
η ρύθμιση εφαρμογής του Κανονισμού (ΕΕ) 1025/2012 
του Ευρωπαϊκού Κοινοβουλίου και του Συμβουλίου της 
25ης Οκτωβρίου 2012 «σχετικά με την ευρωπαϊκή τυπο¬ 
ποίηση...» (ΕΕ Ε 316της 14.11.2012, ο. 12), αναφορικά 
με τον εθνικό οργανισμό τυποποίησης. 

Άρθρο 2 

(Άρθρο 1 της Οδηγίας 2015/1535/ΕΕ) 

1. Κατά την έννοια του παρόντος π.δ. νοείται ως: 
α) «προϊόν»: κάθε προϊόν βιομηχανικής κατασκευής, 
και κάθε γεωργικό προϊόν, συμπεριλαμβανομένων και 
των αλιευτικών προϊόντων. 

β) «υπηρεσία»: οποιαδήποτε υπηρεσία της κοινωνίας 
των πληροφοριών, ήτοι κάθε υπηρεσία που συνήθως 
παρέχεται έναντι αμοιβής, με ηλεκτρονικά μέσα εξ απο- 
στάσεως και κατόπιν συγκεκριμένης παραγγελίας ενός 
αποδέκτη υπηρεσιών. 

Για τους σκοπούς του παρόντος ορισμού, νοείται με 
τον όρο: 

αα) «εξ αποστάσεως»: υπηρεσία που παρέχεται χωρίς 
τα συμβαλλόμενα μέρη να είναι ταυτόχρονα παρόντα, 
ββ) «με ηλεκτρονικά μέσα»:υπηρεσία που παρέχεται 
στην αφετηρία της και γίνεται αποδεκτή στον προορι¬ 
σμό της μέσω εξοπλισμών ηλεκτρονικής επεξεργασίας 
(συμπεριλαμβανομένηςτης ψηφιακής συμπίεσης) ή απο¬ 
θήκευσης δεδομένων και η οποία παρέχεται, διαβιβά¬ 
ζεται και λαμβάνεται εξ ολοκλήρου μέσω τηλεφωνικής 
γραμμής, ραδιοφωνικής μετάδοσης, οπτικής ίνας ή με 
άλλα ηλεκτρομαγνητικά μέσα, 
γγ) «κατόπιν συγκεκριμένης παραγγελίας ενός αποδέ¬ 
κτη υπηρεσιών»: υπηρεσία που παρέχεται με μετάδοση 
δεδομένων κατόπιν συγκεκριμένης παραγγελίας. 

Στο παράρτημα Α (άρθρο 11) περιέχεται ενδεικτικός 
κατάλογος των υπηρεσιών που δεν καλύπτονται από 
τον ορισμό αυτό. 

γ) «τεχνική προδιαγραφή»: η προδιαγραφή που περι- 
έχεται σε έγγραφο στο οποίο ορίζονται τα απαιτούμενα 
χαρακτηριστικά ενός προϊόντος, όπως τα επίπεδα ποι¬ 
ότητας ή ιδιότητες χρήσης, η ασφάλεια, οι διαστάσεις, 
συμπεριλαμβανομένων των διατάξεων που ισχύουν για 
το προϊόν όσον αφορά την ονομασία πώλησης, την ορο¬ 
λογία, τα σύμβολα, τις δοκιμές και τις μεθόδους δοκιμής, 
τη συσκευασία, τη σήμανση και το ετικετάρισμα, καθώς 
και τις διαδικασίες αξιολόγησης της πιστότητας. 

Ο όρος «τεχνική προδιαγραφή» καλύπτει επίσης τις 
μεθόδους και διαδικασίες παραγωγής γεωργικών προϊ¬ 
όντων δυνάμει του άρθρου 38 παράγραφος 1 δεύτερο 
εδάφιο της Συνθήκης για τη λειτουργία της Ευρωπαϊ¬ 
κής Ένωσης (ΣΛΕΕ), προϊόντων που προορίζονται για 
ανθρώπινη διατροφή και διατροφή των ζώων, καθώς 
και φαρμάκων όπως ορίζονται στο άρθρο 1 της Οδηγί¬ 
ας 2001/83/ΕΚ του Ευρωπαϊκού Κοινοβουλίου και του 
Συμβουλίου (ΕΕ Ε 311 της 28.11.2001, ο. 67), ως ισχύει, 
η τελευταία ενσωμάτωση της οποίας στην εθνική νομο¬ 
θεσία έγινε με την υπ αρ. Δ.ΥΓ3α./Γ.Π. 32221/29.04.2013 
απόφαση των υπουργών Ανάπτυξης, Ανταγωνιστικό¬ 
τητας, Υποδομών, Μεταφορών και Δικτύων - Υγείας (Β' 
1049) καθώς και τις μεθόδους και διαδικασίες παραγω¬ 
γής άλλων προϊόντων, εφόσον αυτές έχουν επιπτώσεις 
στα χαρακτηριστικά τους γνωρίσματα. 

δ) «άλλη απαίτηση»: απαίτηση, εκτός των τεχνικών 
προδιαγραφών, επιβαλλόμενη σε ένα προϊόν, ιδίως για 
λόγους προστασίας των καταναλωτών ή του περιβάλ¬ 
λοντος, η οποία αφορά τον κύκλο ζωής του προϊόντος 
μετά τη διάθεση του στην αγορά, όπως οι συνθήκες χρη¬ 
σιμοποίησης, ανακύκλωσης, επαναχρησιμοποίησης ή 
εξάλειψης του, εφόσον οι συνθήκες αυτές μπορούν να 
επηρεάσουν σημαντικά τη σύνθεση ή τη φύση του προ¬ 
ϊόντος, ή την εμπορία του. 

ε) «κανόνας σχετικά με τις υπηρεσίες»: απαίτηση γενι¬ 
κής φύσεως σχετικά με την πρόσβαση στις δραστηριότη¬ 
τες των υπηρεσιών που περιγράφονται στην περίπτωση 
β) και στην άσκηση τους, ειδικότερα διατάξεις για τους 
παρέχοντες υπηρεσίες, τις υπηρεσίες και τον αποδέκτη 
των υπηρεσιών, εξαιρουμένων των κανόνων που δεν 
αναφέρονται ειδικά στις υπηρεσίες που ορίζονται στην 
ίδια περίπτωση. 

Για τους σκοπούς του παρόντος ορισμού: 

αα) ένας κανόνας θεωρείται ότι αφορά ειδικά τις υπη¬ 
ρεσίες της κοινωνίας των πληροφοριών όταν, αν ληφθεί 
υπόψη η αιτιολογία και το κείμενο του, έχει συγκεκριμένο 
σκοπό και αντικείμενο, είτε εξ ολοκλήρου είτε σε επί μέ¬ 
ρους διατάξεις, να ρυθμίσει με σαφή και εύστοχο τρόπο 
τις υπηρεσίες αυτές, 

ββ) ένας κανόνας δεν θεωρείται ότι αφορά ειδικά τις 
υπηρεσίες της κοινωνίας των πληροφοριών όταν αφο¬ 
ρά τις υπηρεσίες αυτές μόνον κατά συνεκδοχή ή κατά 
σύμπτωση. 

στ) «τεχνικός κανόνας/κανονισμός»: τεχνική προδια¬ 
γραφή ή άλλη απαίτηση ή κανόνας σχετικά με τις υπη¬ 
ρεσίες, συμπεριλαμβανομένων των οικείων διοικητικών 
διατάξεων των οποίων η τήρηση είναι υποχρεωτική 
από το νόμο ή την πρακτική (άθ ]υΐ"θ ή άθ (όσιο), για 
την εμπορία, την παροχή υπηρεσιών, την εγκατάσταση 


ενός φορέα παροχής υπηρεσιών ή τη χρήση σε κράτος 
μέλος ή σε σημαντικό τμήμα του κράτους αυτού, όπως 
επίσης, με την επιφύλαξη των οριζομένων στο άρθρο 8, 
οι νομοθετικές, κανονιστικές και διοικητικές διατάξεις 
των κρατών μελών που απαγορεύουν την κατασκευή, 
εισαγωγή, εμπορία ή χρήση ενός προϊόντος και την πα- 
ροχή ή χρήση μιας υπηρεσίας ή την εγκατάσταση για 
την παροχή των υπηρεσιών αυτών. 

Τεχνικοί κανόνες άθ ίάεΐο είναι ιδίως: 
αα) οι νομοθετικές, κανονιστικές ή διοικητικές διατά¬ 
ξεις ενός κράτους μέλους οι οποίες παραπέμπουν είτε 
σε τεχνικές προδιαγραφές ή άλλες απαιτήσεις είτε σε 
κανόνες σχετικά με τις υπηρεσίες, είτε σε επαγγελμα¬ 
τικούς κώδικες ή κώδικες ορθής πρακτικής που με τη 
σειρά τους παραπέμπουν σε τεχνικές προδιαγραφές ή 
άλλες απαιτήσεις ή κανόνες σχετικά με τις υπηρεσίες, η 
τήρηση των οποίων αποτελεί τεκμήριο συμβατότητας 
προς τις προδιαγραφές που καθορίζονται από τις εν 
λόγω νομοθετικές, κανονιστικές ή διοικητικές διατάξεις, 
ββ) οι εκούσιες συμφωνίες στις οποίες η δημόσια αρχή 
είναι συμβαλλόμενο μέρος και οι οποίες αποσκοπούν 
στην τήρηση, προς το δημόσιο συμφέρον, των τεχνικών 
προδιαγραφών ή άλλων απαιτήσεων ή κανόνων σχετικά 
με τις υπηρεσίες. Εξαιρούνται οι συγγραφές υποχρεώ¬ 
σεων των δημοσίων συμβάσεων, 
γγ) οι τεχνικές προδιαγραφές ή άλλες απαιτήσεις ή οι 
κανόνες περί υπηρεσιών, που συνδέονται με φορολογικά 
ή οικονομικά μέτρα και επηρεάζουν την κατανάλωση 
προϊόντων ή υπηρεσιών ενθαρρύνοντας την τήρηση 
των τεχνικών αυτών προδιαγραφών ή άλλων απαιτήσε¬ 
ων ή κανόνων σχετικά με τις υπηρεσίες. Εξαιρούνται οι 
τεχνικές προδιαγραφές ή άλλες απαιτήσεις ή οι κανόνες 
σχετικά με τις υπηρεσίες που έχουν σχέση με τα εθνικά 
συστήματα κοινωνικής ασφάλισης. 

ζ) «σχέδιο τεχνικού κανόνα/κανονισμού»: το κείμενο 
μιας τεχνικής προδιαγραφής ή άλλης απαίτησης ή ενός 
κανόνα σχετικά μετις υπηρεσίες, συμπεριλαμβανομένων 
των διοικητικών διατάξεων, που εκπονείται προκειμένου 
η τεχνική αυτή προδιαγραφή ή απαίτηση ή κανόνας σχε¬ 
τικά με τις υπηρεσίες να καθιερωθεί αμέσως ή εν τέλει ως 
τεχνικός κανόνας, και το οποίο, δεδομένου ότι βρίσκεται 
σε προπαρασκευαστικό στάδιο, μπορεί να υποστεί ου¬ 
σιαστικές τροποποιήσεις. 

2. Το παρόν προεδρικό διάταγμα δεν εφαρμόζεται: 
α) στις υπηρεσίες ραδιοφωνικών μεταδόσεων ' 
β) στις υπηρεσίες ραδιοτηλεοπτικών μεταδόσεων ως 
ορίζονται στο άρθρο 1 παρ. 1 στοιχείο ε) της οδηγίας 
2010/13/ΕΕ του Ευρωπαϊκού Κοινοβουλίου και του Συμ¬ 
βουλίου (ΕΕ ί 95 της 15.04.2010, ο. 1), η οποία ενσωματώ¬ 
θηκε στην εθνική νομοθεσία με το π.δ. 109/2010 (Α' 190)' 
γ) στους κανόνες που άπτονται ζητημάτων εμπιπτό- 
ντων στις κανονιστικές ρυθμίσεις του τομέα των τηλε¬ 
πικοινωνιών της Ένωσης, όπως αυτές ορίζονται στην 
οδηγία 2002/21/ΕΚ του Ευρωπαϊκού Κοινοβουλίου και 
του Συμβουλίου (ΕΕ ί 108 της 24.4.2002, ο. 33), ως ισχύει, 
η τελευταία ενσωμάτωση της οποίας στην εθνική νομο¬ 
θεσία έγινε με το ν. 4070/2012 (Α'82)' 
δ) στους κανόνες που άπτονται ζητημάτων εμπιπτό- 
ντων στις κανονιστικές ρυθμίσεις του τομέα των χρήμα- 

τοπιστωτικών υπηρεσιών, σύμφωνα με την ενδεικτική 
απαρίθμηση των εν λόγω υπηρεσιών στο παράρτημα 
Β (άρθρο 11) του παρόντος προεδρικού διατάγματος ' 
ε) στους κανόνες που εκδίδονται από ή για οργανω¬ 
μένες αγορές σύμφωνα με την οδηγία 2004/39/ΕΚ του 
Ευρωπαϊκού Κοινοβουλίου και του Συμβουλίου (ΕΕ1145 
της 30.4.2004, ο. 1) η οποία ενσωματώθηκε στην εθνική 
νομοθεσία με το ν.3606/2007 (ΦΕΚ Α' 195), ως ισχύει, ή 
από ή για άλλες αγορές ή οργανισμούς που προσφέ¬ 
ρουν συμψηφιστικές ή εκκαθαριστικές υπηρεσίες προς 
τις αγορές αυτές, με εξαίρεση μόνο τις προβλέψεις της 
παραγράφου 2 του άρθρου 6 του παρόντος ' 
στ) για τα μέτρα που θεσπίζονται ως αναγκαία στο 
πλαίσιο των Συνθηκών προκειμένου να εξασφαλίσουν 
την προστασία του κοινού, και ιδιαίτερα των εργαζομέ¬ 
νων, κατά τη χρήση προϊόντων, εφόσον τα μέτρα αυτά 
δεν επηρεάζουν τα προϊόντα. 

Άρθρο 3 

(Άρθρο 4 της Οδηγίας 2015/1535/ΕΕ 
και άλλες διατάξεις) 

1. Η Αυτοτελής Λειτουργική Μονάδα ΕΛΟΤ του Εθνικού 
Συστήματος Υποδομών Ποιότητας (νπιδ) υλοποιεί τις 
προβλέψεις του Κανονισμού (ΕΕ) 1025/2012 για τους 
εθνικούς φορείς τυποποίησης και γνωστοποιείται στην 
Επιτροπή σύμφωνα με το άρθρο 27 του εν λόγω Κανο¬ 
νισμού. Οι αρμόδιες εθνικές αρχές μπορούν να κοινο¬ 
ποιούν οποιαδήποτε μεταβολή κρίνεται αναγκαία, στο 
πλαίσιο του άρθρου 27 του Κανονισμού (ΕΕ) 1025/2012. 

2. Στην Αυτοτελή Λειτουργική Μονάδα ΕΛΟΤ του Εθνι¬ 
κού Συστήματος Υποδομών Ποιότητας νπιδ λειτουργεί 
Κέντρο Πληροφόρησης (ΚΠ ΕΛΟΤ) για παραδοτέα ευρω¬ 
παϊκής τυποποίησης, για διεθνή, ευρωπαϊκά και εθνικά 
πρότυπα, τεχνικές προδιαγραφές και τεχνικές προδια¬ 
γραφές ΤΠΕ, καθώς και για τεχνικούς κανονισμούς/κα- 
νόνες (κατά την έννοια του άρθρου 2 του παρόντος π.δ.). 
Εκδότες των παραπάνω μπορεί να είναι κατά περίπτω¬ 
ση είτε η Επιτροπή, είτε οργανισμοί τυποποίησης που 
εμπίπτουν στο πεδίο εφαρμογής του Κανονισμού(ΕΕ) 
1025/2012 είτε τα κράτη μέλη της Ε.Ε. στο πλαίσιο εφαρ¬ 
μογής του παρόντος π.δ. είτε αλλοδαποί ή διεθνείς οργα¬ 
νισμοί τυποποίησης ή και κράτη, που έχουν συνάψει με 
την Ελλάδα ή την Ε.Ε. διεθνείς συνθήκες και συμβάσεις. 
Το Κέντρο Πληροφόρησης μεριμνά για την συγκρότηση 
και τήρηση του σχετικού αρχείου και για κάθε σχετική 
διαδικασία πληροφόρησης. 

3. Το Κέντρο Πληροφόρησης ΕΛΟΤ λειτουργεί ως ση¬ 
μείο επαφής στην επικοινωνία της μονάδας ΕΛΟΤ με τους 
διεθνείς και ευρωπαϊκούς οργανισμούς τυποποίησης 
καθώς και τους εθνικούς φορείς τυποποίησης των άλ¬ 
λων κρατών μελών, στο πλαίσιο του Κανονισμού (ΕΕ) 
1025/2012. 

4. Το Κέντρο Πληροφόρησης ΕΛΟΤ ορίζεται ως το 
εθνικό σημείο επαφής αναφορικά με την επικοινωνία 
με την Ευρωπαϊκή Επιτροπή στο πλαίσιο εφαρμογής του 
άρθρου 7 του παρόντος. Η επικοινωνία πραγματοποιεί¬ 
ται με τα κατάλληλα μέσα που υποδεικνύονται από την 
Επιτροπή. 


5. Οι Δημόσιες Υπηρεσίες και Οργανισμοί δύνανται να 
λαμβάνουν ενημέρωση από το Κέντρο Πληροφόρησης 
ΕΛΟΤ αναφορικά με τα αρχεία που αυτό τηρεί σύμφω¬ 
να με τα οριζόμενα στην παράγραφο 2 του παρόντος 
άρθρου. Επίσης οι Δημόσιες Υπηρεσίες και Οργανισμοί 
μπορούν να υποβάλλουν τις παρατηρήσεις τους στο 
Κέντρο Πληροφόρησης ΕΛΟΤ, σε σχέση με τα αρχεία 
που αυτό τηρεί. Οι παρατηρήσεις αυτές αποστέλλονται 
από το Κέντρο Πληροφόρησης ΕΛΟΤ στους αντίστοιχους 
εκδότες των αρχείων, που αυτές αφορούν. 

6. Κάθε αίτημα Δημόσιων Υπηρεσιών και Οργανισμών 
για την κατάρτιση τεχνικών προδιαγραφών ή προτύπου 
για συγκεκριμένα προϊόντα, για τον σκοπό της έκδοσης 
τεχνικού κανονισμού για τα συγκεκριμένα προϊόντα υπό 
μορφή σχεδίου τεχνικών κανονισμών, συνοδεύεται από 
τους λόγους που δικαιολογούν την κατάρτισή του και 
υποβάλλεται στο ΚΠ ΕΛΟΤ, το οποίο σύμφωνα με το άρ¬ 
θρο 6 παράγραφος 1 του παρόντος πδ, μεριμνά για την 
ανακοίνωση του στην Ευρ. Επιτροπή. 

Άρθρο 4 

(Άρθρο 2 της Οδηγίας 2015/1535/ΕΕ) 

Με απόφαση του Υπουργού Οικονομίας και Ανάπτυξης 
ορίζεται υπάλληλος της Γενικής Γραμματείας Βιομηχα¬ 
νίας ως εκπρόσωπος της Ελλάδας στη μόνιμη επιτροπή 
του άρθρου 2 της Οδηγίας (ΕΕ) 2015/1535 του Ευρωπαϊ¬ 
κού Κοινοβουλίου και του Συμβουλίου, εφεξής επιτροπή, 
ο οποίος, ανά περίπτωση, μπορεί να υποβοηθείται τόσο 
από άλλες Δημόσιες Υπηρεσίες και Οργανισμούς, όσο 
και από εμπειρογνώμονες ή συμβούλους για τη διατύ¬ 
πωση των ελληνικών θέσεων. 

Άρθρο 5 

(Άρθρο 3 της Οδηγίας 2015/1535/ΕΕ) 

Ο εκπρόσωπος της Ελλάδας: 

1. συμμετέχει στις εργασίες της επιτροπής, καθώς 
και στις εργασίες της όταν αυτή συνέρχεται με ειδική 
σύνθεση για να εξετάσει τα ζητήματα τα σχετικά με τις 
υπηρεσίεςτης κοινωνίαςτων πληροφοριών. Δύναται να 
συμμετέχει και εκπρόσωπος της Αυτοτελούς Λειτουργι¬ 
κής Μονάδας ΕΛΟΤ, όταν καλείται, 

2. εκφράζει τις ελληνικές θέσεις πάνω στις εκθέσεις 
που παρουσιάζει η Ευρωπαϊκή Επιτροπή στην επιτροπή 
για τη λειτουργία και την εφαρμογή των προαναφερό- 
μενων διαδικασιών, καθώς και στις προτάσεις που απο¬ 
σκοπούν στην εξάλειψη των υφιστάμενων ή προβλεπό- 
μενων εμποδίων κατά τις συναλλαγές, 

3. σε συνεργασία με την Αυτοτελή Λειτουργική Μονά¬ 
δα ΕΛΟΤ εκφράζει γνώμη στις προτάσεις της επιτροπής 
προς την Ευρωπαϊκή Επιτροπή και προτρέπει την Ευρω¬ 
παϊκή Επιτροπή: 

α) να μεριμνήσει, εφόσον χρειάζεται, και προκειμένου 
να αποφευχθεί ο κίνδυνος παρεμπόδισηςτων συναλλα¬ 
γών, να αποφασίσουν τα ενδιαφερόμενο κράτη μέλη σε 
μία πρώτη φάση μεταξύ τους για τα κατάλληλα μέτρα, 

β) να λάβει κάθε κατάλληλο μέτρο σχετικά με τα ανα- 
φερόμενα στην παράγραφο 2, 

γ) να εντοπίσει τους τομείς για τους οποίους αποδει- 
κνύεται αναγκαία η εναρμόνιση και ανάληψη, ενδεχο- 

μένως, των κατάλληλων εργασιών εναρμόνισης σ' ένα 
συγκεκριμένο τομέα, 

δ) να επιλέξει το πρακτικό σύστημα που θα πρέπει να 
εφαρμοστεί για την ανταλλαγή πληροφοριών που προ¬ 
βλέπει η Οδηγία 2015/1535/ΕΕ και των τροποποιήσεων 
που θα πρέπει, ενδεχομένως, να γίνουν σε αυτό, 
ε) να επανεξετάσει τη λειτουργία του συστήματος, που 
θέτει σε εφαρμογή το παρόν π.δ, 
στ) να εκφράσει γνώμη σε κάθε σχέδιο τεχνικού κανό¬ 
να που τίθεται υπόψη της επιτροπής, 
ζ) να επιληφθεί κάθε άλλου ζητήματος που αφορά 
στην εφαρμογή της Οδηγίας 2015/1535/ΕΕ. 

Άρθρο 6 

(Άρθρο 5 της Οδηγίας 2015/1535/ΕΕ) 

1. Με την επιφύλαξη του άρθρου 8 του παρόντος, οι 
Δημόσιες Υπηρεσίες και Οργανισμοί που συντάσσουν 
σχέδια τεχνικών κανόνων, υποχρεούνται να τα γνωστο¬ 
ποιούν στην Επιτροπή, μέσω του Κέντρου Πληροφό¬ 
ρησης ΕΛΟΤ, εκτός αν πρόκειται απλώς για αυτούσια 
μεταφορά ενός διεθνούς ή ευρωπαϊκού προτύπου, οπό¬ 
τε δεν αποστέλλεται το κείμενο και αρκεί μία απλή ενη¬ 
μέρωση ως προς το συγκεκριμένο πρότυπο. Τα σχέδια 
αυτά συνοδεύονται από μία ανακοίνωση των λόγων που 
καθιστούν αναγκαία την κατάρτιση αυτού του τεχνικού 
κανόνα, εκτός εάν οι λόγοι αυτοί συνάγονται ήδη από 
το ίδιο το σχέδιο. 

Εάν χρειαστεί, οι Δημόσιες Υπηρεσίες και Οργανισμοί 
που συνέταξαν το σχέδιο του τεχνικού κανόνα γνωστο¬ 
ποιούν ταυτοχρόνως - εάν δεν το έχουν ήδη διαβιβά¬ 
σει με κάποια προηγούμενη γνωστοποίηση τους - το 
κείμενο των βασικών, νομοθετικών και κανονιστικών 
διατάξεων που αφορούν κατά κύριο και άμεσο τρόπο 
τον τεχνικό κανόνα, εφόσον η γνώση του κειμένου αυτού 
είναι αναγκαία για να εκτιμηθεί η εμβέλεια του σχεδίου 
τεχνικού κανόνα. 

Οι αρμόδιες για τη σύνταξη των εν λόγω σχεδίων τεχνι¬ 
κών κανόνων αρχές, προβαίνουν σε νέα γνωστοποίηση 
αυτών, υπό τους ανωτέρω όρους, εφόσον οι όροι αυτοί 
επιφέρουν σημαντικές τροποποιήσεις στο σχέδιο με 
αποτέλεσμα να τροποποιείται το πεδίο εφαρμογής του, 
να συντομεύεται το αρχικό χρονοδιάγραμμα εφαρμο¬ 
γής του, να προστίθενται προδιαγραφές ή απαιτήσεις ή 
αυτές να καθίστανται πιο αυστηρές. 

Ειδικότερα, όταν το σχέδιο τεχνικού κανόνα αφορά 
στον περιορισμό της διάθεσης στο εμπόριο ή της χρή¬ 
σης μιας ουσίας, ενός παρασκευάσματος ή ενός χημικού 
προϊόντος, για λόγους δημόσιας υγείας και προστασίας 
των καταναλωτών ή του περιβάλλοντος, γνωστοποιείται 
επίσης, είτε περίληψη, είτε, στο μέτρο που είναι διαθέσι¬ 
μες οι σχετικές πληροφορίες, τα χρήσιμα στοιχεία που 
αφορούν τη συγκεκριμένη ουσία, παρασκεύασμα ή προ¬ 
ϊόν, καθώς και όσα αφορούν στα γνωστά και διαθέσιμα 
προϊόντα υποκατάστασης. Ομοίως, οι αρμόδιες αρχές 
γνωστοποιούν τις αναμενόμενες επιπτώσεις του μέτρου 
στη δημόσια υγεία και την προστασία των καταναλωτών 
και του περιβάλλοντος, συνοδεύοντάς τα με ανάλυση των 
κινδύνων, διενεργούμενη, όπου συντρέχει λόγος, βάσει 
των αρχών που προβλέπονται στο σχετικό μέρος του 


τμήματος 11.3 του παραρτήματος XVτου Κανονισμού (ΕΚ) 
αριθμ. 1907/2006, του Ευρωπαϊκού Κοινοβουλίου και του 
Συμβουλίου (ΕΕ ί 396 της 30.12.2006, σελ. 1), ως ισχύει. 

Η Επιτροπή και τα άλλα κράτη μέλη μπορούν να διατυ¬ 
πώσουν παρατηρήσεις ή εμπεριστατωμένες γνώμες στα 
παραπάνω σχέδια τεχνικών κανόνων. Το Κέντρο Πλη¬ 
ροφόρησης ΕΛΟΤ διαβιβάζει αμελλητί στις αρμόδιες 
Δημόσιες Υπηρεσίες και Οργανισμούς τις παρατηρήσεις 
ή εμπεριστατωμένες γνώμες της Επιτροπής ή των άλλων 
κρατών μελών για σχέδια τεχνικών κανονισμών που αυ¬ 
τές οι Δημόσιες Υπηρεσίες ή Οργανισμοί κατάρτισαν, 
για να τις λάβουν υπόψη τους, στο μέτρο του δυνατού, 
κατά τη διατύπωση των οριστικών κειμένων αυτών των 
τεχνικών κανόνων. 

Κατ' αναλογία, οι Δημόσιες Υπηρεσίες και Οργανι¬ 
σμοί, κατά τομέα αρμοδιότητάς τους, παρακολουθούν, 
σε συνεργασία με το Κέντρο Πληροφόρησης ΕΛΟΤ, τις 
γνωστοποιήσεις προς την Επιτροπή των σχεδίων τεχνι¬ 
κών κανόνων των άλλων κρατών μελών και μπορούν να 
αποστέλλουν στην Επιτροπή, μέσω του Κέντρου Πληρο¬ 
φόρησης ΕΛΟΤ, τις παρατηρήσεις τους ή τις εμπεριστα¬ 
τωμένες γνώμες τους για τα σχέδια τεχνικών κανόνων 
των άλλων κρατών μελών. 

Σε κάθε περίπτωση, όταν πρόκειται για τις τεχνικές 
προδιαγραφές ή άλλες απαιτήσεις ή τους κανόνες σχε¬ 
τικά με τις υπηρεσίες, που αναφέρονται στο άρθρο 2 
παράγραφος 1, περίπτωση στ, υποπερίπτωση γγ του πα¬ 
ρόντος, οι παρατηρήσεις ή οι εμπεριστατωμένες γνώμες 
της Ευρωπαϊκής Επιτροπής ή των κρατών μελών μπο¬ 
ρούν να αφορούν μόνο τις πτυχές του μέτρου οι οποίες 
ενδεχομένως αποτελούν εμπόδιο για τις συναλλαγές ή 
προκειμένου για τους κανόνες σχετικά με τις υπηρεσίες, 
την ελεύθερη κυκλοφορία των υπηρεσιών ή την ελευθε¬ 
ρία εγκατάστασης των φορέων παροχής υπηρεσιών και 
όχι τη φορολογική ή οικονομική του πτυχή. 

2. Οι Δημόσιες Υπηρεσίες και Οργανισμοί αποστέλ¬ 
λουν στην Επιτροπή το συντομότερο δυνατό, μέσω του 
Κέντρου Πληροφόρησης ΕΛΟΤ, το οριστικό κείμενο 
τεχνικού κανονισμού που καταρτίζουν. Οι παραπάνω 
Υπηρεσίες και Οργανισμοί μπορούν να ζητούν, μέσω του 
Κέντρου Πληροφόρησης ΕΛΟΤ, το οριστικό κείμενο ενός 
τεχνικού κανόνα άλλου κράτους - μέλους. 

3. Οι πληροφορίες που παρέχονται δυνάμει του πα¬ 
ρόντος δεν είναι εμπιστευτικές, εκτός αν το ζητήσουν 
ρητώς οι ελληνικές αρχές που πραγματοποιούν την κοι¬ 
νοποίηση. Κάθε τέτοια αίτηση πρέπει να αιτιολογείται. 

Αν αυτό ζητηθεί από άλλο κράτος- μέλος, για δικό του 
σχέδιο τεχνικού κανόνα, οι αρμόδιες κατά περίπτωση ελ¬ 
ληνικές αρχές που χειρίζονται θέματα τεχνικών κανόνων 
μπορούν, λαμβάνοντας τις αναγκαίες προφυλάξεις, να 
ζητήσουν πραγματογνωμοσύνη από φυσικά ή νομικά 
πρόσωπα που μπορούν να ανήκουν στον ιδιωτικό τομέα. 

4. Όταν το σχέδιο τεχνικού κανόνα αποτελεί μέρος 
μέτρου, του οποίου η γνωστοποίηση κατά τα στάδια του 
σχεδίου προβλέπεται από άλλες πράξεις της Ένωσης, ο 
συντάκτης του σχεδίου μπορεί να προβαίνει στη γνω¬ 
στοποίηση που αναφέρεται στην παράγραφο 1 του πα¬ 
ρόντος άρθρου, αναφέροντας ρητά ότι η γνωστοποίηση 
αυτή γίνεται επίσης δυνάμει του παρόντος π.δ. 




Τεύχος Α'Ί 51/21.08.2018 

Άρθρο 7 

(Άρθρο 6 της Οδηγίας 2015/1535/ΕΕ) 

1. Οι Δημόσιες Υπηρεσίες και Οργανισμοί αναβάλλουν 
την έγκριση ενός σχεδίου τεχνικού κανόνα για τρεις μή¬ 
νες από την ημερομηνία παραλαβής από την Ευρωπα¬ 
ϊκή Επιτροπή της γνωστοποίησης που αναφέρεται στο 
άρθρο 6 παράγραφος 1 του παρόντος π.δ. 

2. α) Από την ημερομηνία παραλαβής από την Ευρω¬ 
παϊκή Επιτροπή της γνωστοποίησης που αναφέρεται 
στο άρθρο 6 παράγραφος 1, εφόσον η Ευρωπαϊκή Επι¬ 
τροπή ή ένα άλλο κράτος μέλος διατυπώσει, εντός τρι¬ 
ών μηνών από την ημερομηνία αυτή, εμπεριστατωμένη 
γνώμη, σύμφωνα με την οποία το προτεινόμενο μέτρο 
παρουσιάζει πτυχές που μπορούν ενδεχομένως να δη¬ 
μιουργήσουν εμπόδια στην ελεύθερη κυκλοφορία των 
εμπορευμάτων στο πλαίσιο της εσωτερικής αγοράς οι 
συντάκτες τεχνικού κανόνα αναβάλλουν: 

αα) κατά τέσσερις μήνες την έγκριση ενός σχεδίου 
τεχνικού κανόνα υπό μορφή εκούσιας συμφωνίας κατά 
την έννοια του άρθρου 2 παράγραφος 1, περίπτωση στ, 
υποπερίπτωση ββ του δευτέρου εδαφίου, 

ββ) με την επιφύλαξη των παραγράφων 3,4 και 5 του 
παρόντος άρθρου, κατά έξι μήνες την έγκριση οιουδή- 
ποτε άλλου σχεδίου κανόνα εξαιρουμένωντων σχεδίων 
όσον αφορά τις υπηρεσίες. 

β) Με την επιφύλαξη των παραγράφων 4 και 5, οι συ¬ 
ντάκτες τεχνικού κανόνα αναβάλλουν κατά τέσσερις 
μήνες την έγκριση ενός σχεδίου κανόνα σχετικά με τις 
υπηρεσίες, από την ημερομηνία παραλαβής από την Ευ¬ 
ρωπαϊκή Επιτροπή της γνωστοποίησης που αναφέρεται 
στο άρθρο 6 παράγραφος 1, εφόσον η Ευρωπαϊκή Επι¬ 
τροπή ή ένα άλλο κράτος μέλος διατυπώσει, εντός τρι¬ 
ών μηνών από την ημερομηνία αυτή, εμπεριστατωμένη 
γνώμη σύμφωνα με την οποία το προτεινόμενο μέτρο 
παρουσιάζει πτυχές που μπορούν ενδεχομένως να δη¬ 
μιουργήσουν εμπόδια στην ελεύθερη κυκλοφορία των 
υπηρεσιών ή στην ελεύθερη εγκατάσταση των φορέων 
παροχής υπηρεσιών στο πλαίσιο της εσωτερικής αγοράς. 

Προκειμένου περί των σχεδίων κανόνων όσον αφορά 
τις υπηρεσίες, οι εμπεριστατωμένες γνώμες της Ευρω¬ 
παϊκής Επιτροπής ή των κρατών μελών δεν μπορούν 
να θίγουν μέτρα πολιτιστικής πολιτικής, στον οπτικο- 
ακουστικό ιδίως τομέα, τα οποία εκδίδονται σε εθνικό 
επίπεδο, σύμφωνα με το δίκαιο της Ένωσης, λαμβάνο- 
ντας υπόψη τη γλωσσική πολυμορφία, τις εθνικές και 
περιφερειακές ιδιομορφίες, καθώς και την πολιτιστική 
κληρονομιά. 

Οι Δημόσιες Υπηρεσίες και Οργανισμοί που είναι απο¬ 
δέκτες των εμπεριστατωμένων γνωμών, αναφέρουν 
στην Ευρωπαϊκή Επιτροπή τη συνέχεια που προτίθεται 
να δώσουν σε αυτές. Προκειμένου περί των κανόνων 
όσον αφορά τις υπηρεσίες, αναφέρουν, ενδεχομένως, 
τους λόγους για τους οποίους δεν μπορούν να ληφθούν 
υπόψη οι εμπεριστατωμένες γνώμες. 

3. Οι Δημόσιες Υπηρεσίες και Οργανισμοί αναβάλλουν 
την έγκριση ενός σχεδίου τεχνικού κανόνα, με εξαίρεση 
τα σχέδια τα σχετικά με τις υπηρεσίες, κατά δώδεκα μή¬ 
νες από την ημερομηνία παραλαβής από την Ευρωπαϊκή 
Επιτροπή της γνωστοποίησης που αναφέρεται στο άρ¬ 


θρο 6 παράγραφος 1 του παρόντος, εφόσον εντός των 
τριών μηνών που ακολουθούν την ημερομηνία αυτή, η 
Ευρωπαϊκή Επιτροπή γνωστοποιήσει την πρόθεση της 
να προτείνει ή να εκδώσει οδηγία, κανονισμό ή απόφαση 
για το θέμα αυτό σύμφωνα με το άρθρο 288 της Συνθή¬ 
κης Λειτουργίας της Ευρωπαϊκής Ένωσης (ΣΛΕΕ). 

4. Οι Δημόσιες Υπηρεσίες και Οργανισμοί αναβάλλουν 
την έγκριση ενός σχεδίου τεχνικού κανόνα για δώδεκα 
μήνες από την ημερομηνία παραλαβής από την Επιτρο¬ 
πή της γνωστοποίησης που αναφέρεται στο άρθρο 6 
παράγραφος 1 του παρόντος εφόσον, εντός τριών μη¬ 
νών από την ημερομηνία αυτή, η Ευρωπαϊκή Επιτροπή 
γνωστοποιήσει τη διαπίστωση της ότι το σχέδιο τεχνικού 
κανόνα αφορά θέμα καλυπτόμενο από πρόταση οδη¬ 
γίας, κανονισμού ή απόφασης που έχει υποβληθεί στο 
Ευρωπαϊκό Κοινοβούλιο και στο Συμβούλιο, σύμφωνα 
με το άρθρο 288 ΣΛΕΕ. 

5. Εάν το Συμβούλιο εγκρίνει κοινή θέση κατά τη δι¬ 
άρκεια της περιόδου αναστολής (5ΐ3ΐυ5 ηυο) που ανα- 
φέρεται στις παραγράφους 3 και 4, η περίοδος αυτή θα 
επεκταθεί, με την επιφύλαξη της παραγράφου 6, στους 
18 μήνες. 

6. Οι υποχρεώσεις που αναφέρονται στις παραγρά¬ 
φους 3,4 και 5 παύουν να υφίστανται είτε: 

α) όταν η Ευρωπαϊκή Επιτροπή ενημερώσει τους συ¬ 
ντάκτες των σχεδίων τεχνικών κανόνων ότι δεν προτί- 
θεται πλέον να προτείνει ή να εκδώσει κοινοτική πράξη 
δεσμευτικού χαρακτήρα, 

β) όταν η Ευρωπαϊκή Επιτροπή ενημερώσει τους συ¬ 
ντάκτες των σχεδίων τεχνικών κανόνων ότι αποσύρει 
την πρόταση ή το σχέδιο της, 

γ) με την έκδοση κοινοτικής πράξης δεσμευτικού χα¬ 
ρακτήρα από το Ευρωπαϊκό Κοινοβούλιο και το Συμβού¬ 
λιο ή από την Ευρωπαϊκή Επιτροπή. 

7. Οι παράγραφοι 1 έως 5 δεν ισχύουν όταν οι Δημό¬ 
σιες Υπηρεσίες και Οργανισμοί: 

α) για λόγους έκτακτης ανάγκης που επιβάλλονται από 
σοβαρή και απρόβλεπτη κατάσταση συνδεόμενη με την 
προστασία της υγείας των προσώπων και των ζώων, με 
τη διατήρηση της χλωρίδας ή με την ασφάλεια και για 
τους κανόνες σχετικά με τις υπηρεσίες, με τη δημόσια 
τάξη και δη με την προστασία των ανηλίκων, πρέπει να 
εκπονήσουν σε πολύ σύντομο χρονικό διάστημα τεχνι¬ 
κούς κανόνες, προκειμένου να τους εκδώσουν και να 
τους θέσουν σε ισχύ αμέσως, χωρίς να είναι δυνατή η 
διενέργεια διαβουλεύσεων, ή 

β) για λόγους έκτακτης ανάγκης που επιβάλλονται 
από σοβαρή κατάσταση που αφορά την προστασία της 
ασφάλειας και της ακεραιότητας του χρηματοπιστωτι¬ 
κού συστήματος, και δη την προστασία των καταθετών, 
των επενδυτών και των ασφαλισμένων, οφείλουν να εκ¬ 
δώσουν και να θέσουν αμέσως σε εφαρμογή κανόνες 
σχετικούς με τις χρηματοπιστωτικές υπηρεσίες. 

Οι Δημόσιες Υπηρεσίες και Οργανισμοί παραθέτουν 
στη γνωστοποίηση που αναφέρεται στο άρθρο 6 την 
αιτιολογία του επείγοντα χαρακτήρα των μέτρων, αφού 
προηγουμένως έχουν μεριμνήσει για την αποφυγή κατα¬ 
χρηστικής προσφυγής στη διαδικασία αυτή. 




9742 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Α'151/21.08.2018 


Άρθρο 8 

(Άρθρο 7 της Οδηγίας 2015/1535/ΕΕ) 

Ι.Τα άρθρα 6 και 7 δεν εφαρμόζονται στις διατάξεις 
της κείμενης νομοθεσίας ή στις εκούσιες συμφωνίες με 
τις οποίες: 

α) επιχειρείται συμμόρφωση προςτις πράξεις δεσμευ¬ 
τικού χαρακτήρα της Ένωσης που έχουν ως αποτέλεσμα 
την έκδοση τεχνικών προδιαγραφών ή κανόνων σχετικά 
με τις υπηρεσίες, 

β) τηρούνται οι δεσμεύσεις που απορρέουν από δι¬ 
εθνή συμφωνία και έχουν ως αποτέλεσμα την έκδοση 
κοινών τεχνικών προδιαγραφών ή κανόνων σχετικά με 
τις κοινές υπηρεσίες στην Ένωση, 

γ) γίνεται χρήση των ρητρών διασφάλισης που προ- 
βλέπονται σε πράξεις δεσμευτικού χαρακτήρα της Ένω¬ 
σης 

δ) εφαρμόζεται το άρθρο 12 παράγραφος 1 της Οδη¬ 
γίας 2001/95/ΕΚ του Ευρωπαϊκού Κοινοβουλίου και του 
Συμβουλίου (ΕΕ Ε 11 της 15.1.2002, σ.4) για τη γενική 
ασφάλεια των προϊόντων, η οποία ενσωματώθηκε στην 
εθνική νομοθεσία με την κοινή υπουργική απόφαση Ζ3 
2810/14.12.2004 (ΒΊ 885), 

ε) υπάρχει συμμόρφωση προς απόφαση του Δικαστη¬ 
ρίου της Ευρωπαϊκής Ένωσης, 

στ) τροποποιείται απλώς ένας τεχνικός κανόνας κατά 
την έννοια του άρθρου 2 παράγραφος 1 περίπτωση στ 
του παρόντος π.δ., κατόπιν σχετικού αιτήματος της Ευ¬ 
ρωπαϊκής Επιτροπής, προκειμένου να αρθεί ένα εμπόδιο 
στις συναλλαγές ή προκειμένου για τους κανόνες σχε¬ 
τικά με τις υπηρεσίες, την ελεύθερη κυκλοφορία των 
υπηρεσιών ή την ελευθερία εγκατάστασης των φορέων 
παροχής υπηρεσιών. 

2. Το άρθρο 7 δεν εφαρμόζεται στις διατάξεις της κεί¬ 
μενης νομοθεσίας που προβλέπουν απαγόρευση της 
παραγωγής, εφόσον δεν θέτουν εμπόδια στην ελεύθερη 
κυκλοφορία των αγαθών. 

3. Το άρθρο 7 παράγραφοι 3 έως 6 δεν εφαρμόζεται 
στις εκούσιες συμφωνίες που αναφέρονται στο παρόν 
π.δ. στο άρθρο 2, παράγραφος 1, περίπτωση στ, υποπε¬ 
ρίπτωση ββτου δευτέρου εδαφίου. 

4. Το άρθρο 7 δεν εφαρμόζεται στις τεχνικές προδι¬ 
αγραφές ή άλλες απαιτήσεις ή στους κανόνες σχετικά 
με τις υπηρεσίες που αναφέρονται στο παρόν π.δ. στο 
άρθρο 2, παράγραφος 1, περίπτωση στ, υποπερίπτωση 
γγ του δευτέρου εδαφίου. 

Άρθρο 9 

(Άρθρο 9 της Οδηγίας 2015/1535/ΕΕ) 

Σε κάθε τεχνικό κανόνα που θεσπίζεται, πρέπει να πε¬ 
ριλαμβάνεται παραπομπή στο παρόν π.δ. 

Άρθρο 10 

Από την έναρξη ισχύος του παρόντος καταργείται το 
π.δ. 39/2001 (Α'28), καθώς και οι διατάξεις του άρθρου 
3 του π.δ. 206/87 (Α'94) που είχαν διατηρηθεί σε ισχύ. 

Οι παραπομπές στις καταργούμενες διατάξεις νοού¬ 
νται ως παραπομπές στο παρόν προεδρικό διάταγμα. 


Άρθρο 11 

Προσαρτώνται και αποτελούν αναπόσπαστο μέρος 
του παρόντος διατάγματος τα παρακάτω παραρτή¬ 
ματα: 

ΠΑΡΑΡΤΗΜΑ Α 

Ενδεικτικός κατάλογος υπηρεσιών που δεν κα¬ 
λύπτονται από το άρθρο 2, παράγραφος 1, πε¬ 
ρίπτωση β (δεύτερο εδάφιο) 

1. Υπηρεσίες που δεν παρέχονται «εξ αποστάσεως» 
Υπηρεσίες που παρέχονται παρουσία του παρέχοντος 

και του αποδέκτη, ακόμη και όταν προϋποθέτουν τη χρη¬ 
σιμοποίηση ηλεκτρονικών συσκευών: 

α) εξετάσεις ή θεραπεία σε ιατρείο με χρησιμοποίηση 
ηλεκτρονικού εξοπλισμού αλλά παρουσία του ασθε¬ 
νούς- 

β) αναδίφηση ηλεκτρονικού καταλόγου μέσα σε κα¬ 
τάστημα παρουσία του πελάτη- 
γ) κράτηση αεροπορικού εισιτηρίου μέσω δικτύου 
υπολογιστών σε γραφείο ταξιδίων παρουσία του πελάτη- 
δ) διάθεση ηλεκτρονικών παιχνιδιών σε χώρο αναψυ¬ 
χής παρουσία του χρήστη. 

2. Υπηρεσίες που δεν παρέχονται «με ηλεκτρονικά 
μέσα» 

α) Υπηρεσίες που έχουν υλικό περιεχόμενο, έστω και 
αν παρέχονται μέσω ηλεκτρονικών συσκευών: 

αα) αυτόματη έκδοση τίτλων (χαρτονομισμάτων, σι¬ 
δηροδρομικών εισιτηρίων). 

ββ) πρόσβαση στα οδικά δίκτυα, στους χώρους στάθ¬ 
μευσης κλπ. με αντίτιμο ακόμη και αν στην είσοδο και/ή 
στην έξοδο παρεμβαίνουν ηλεκτρονικές συσκευές για 
να ελέγξουν την πρόσβαση και/ή να εξασφαλίσουν την 
ορθή πληρωμή. 

β) Υπηρεσίες «οίί-Ιίηθ»: διανομή Έϋ-ΚΟΜ ή λογισμικού 
σε δισκέτες. 

γ) Υπηρεσίες που δεν παρέχονται μέσω ηλεκτρονικών 
συστημάτων απογραφής και επεξεργασίας δεδομένων: 
αα) υπηρεσίες φωνητικής τηλεφωνίας, 
ββ) υπηρεσίες φαξ/τέλεξ. 

γγ) υπηρεσίες που παρέχονται μέσω φωνητικής τη¬ 
λεφωνίας ή φαξ. 

δδ) ιατρικές υπηρεσίες μέσω τηλεφώνου/φαξ. 
εε) νομικές υπηρεσίες μέσω τηλεφώνου/φαξ στστ) 
άμεση εμπορία μέσω τηλεφώνου/φαξ. 

3. Υπηρεσίες που δεν παρέχονται «κατόπιν προσωπι¬ 
κής επιλογής αποδέκτου υπηρεσιών» 

Υπηρεσίες που παρέχονται με τη διαβίβαση δεδομέ¬ 
νων χωρίς συγκεκριμένη παραγγελία και προορίζονται 
για ταυτόχρονη παραλαβή από απεριόριστο αριθμό 
αποδεκτών (μετάδοση «από ένα σημείο σε πολλά ση¬ 
μεία»): 

α) υπηρεσίες ραδιοτηλεοπτικής μετάδοσης (συμπερι¬ 
λαμβανομένων των «βίντεο σχεδόν αλά καρτ»), κατ' άρ¬ 
θρο 1 παράγραφος 1 στοιχείο ε) της οδηγίας 2010/13/ΕΕ 
β) υπηρεσίες ραδιοφωνικών μεταδόσεων 
γ) (οπτικοακουστική) τηλεκειμενογραφία (ΤθΙθϊθχϊ). 

ΠΑΡΑΡΤΗΜΑ Β 

Ενδεικτικός κατάλογος χρηματοπιστωτικών 
υπηρεσιών που αναφέρονται στο άρθρο 2 πα¬ 
ράγραφος 2 περίπτωση δ 

- Επενδυτικές υπηρεσίες, 

- Συναλλαγές ασφάλισης και αντασφάλισης, 

-Τραπεζικές υπηρεσίες, 

- Συναλλαγές που έχουν σχέση με συνταξιοδοτικά 
ταμεία, 

- Υπηρεσίες που αφορούν συναλλαγές επί προθεσμία 
ή προαιρέσει. 

Αυτές οι υπηρεσίες περιλαμβάνουν ιδίως: 

α) τις επενδυτικές υπηρεσίες που αναφέρονται στο 
παράρτημα της οδηγίας 2004/39/ΕΚ, τις υπηρεσίες ορ¬ 
γανισμών συλλογικών επενδύσεων 

β) τις υπηρεσίες που εξαρτώνται από δραστηριότη¬ 
τες υπέρ των οποίων ισχύει αμοιβαία αναγνώριση και 
οι οποίες αναφέρονται στο παράρτημα I της οδηγίας 
2013/36/ΕΕ του Ευρωπαϊκού Κοινοβουλίου και του Συμ¬ 
βουλίου, 


γ) τις συναλλαγές που εξαρτώνται από δραστηριό¬ 
τητες ασφάλισης και αντασφάλισης, και οι οποίες ανα- 
φέρονται στην οδηγία 2009/138/ΕΚ του Ευρωπαϊκού 
Κοινοβουλίου και του Συμβουλίου 

Άρθρο 12 

Η ισχύςτου παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Οικονομίας και Ανάπτυξης αναθέτουμε 
τη δημοσίευση και εκτέλεση του παρόντος π.δ. 

Αθήνα, 2 Αυγούστου 2018 
Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Οι Υπουργοί 

Οικονομίας Αναπληρωτής Υπουργός 

και Ανάπτυξης Οικονομίας και Ανάπτυξης 

ΙΩΑΝΝΗΣ ΔΡΑΓΑΣΑΚΗΣ ΑΛΕΞΑΝΔΡΟΣ ΧΑΡΙΤΣΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςΓ. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.θ 1 . 91 · 

ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 

Πληροφορίες σχετικά με την λειτουργία 
του ιστότοπου: ΗθΙράθ$Ι<.θΙ@θ1.9*' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

1/νθ1}ΐη3$ΐ61'.θ1@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί,τΓΓίτ Γ ι : ■ ,' ,'ώι τη σπη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























